Første trailer til Steve Jobs-film

Universal overraskede i aftes de amerikanere, der havde sat sig for at se det sidste afsnit af tv-serien ‘Mad Men’. I den forbindelse viste de nemlig den første teaser-trailer til den længe ventede film om Steve Jobs, der bygger på biografien af Walter Isaacson. Den film, der betegnes som den “rigtige” Steve Jobs-film.

Det er nu ikke fordi traileren afslører voldsomt meget. Man ser primært Jobs (spillet af Michael Fassbender) bagfra på den scene, hvor han senere skal afsløre Macintosh-computeren.

Filmens manuskript er skrevet af Aaron Sorkin, der bl.a. står bag West Wing, The Social Network og The Newsroom, mens Danny Boyle (Trainspotting, Slumdog Millionaire) instruerer. Fasssbinder bakkes op af kompetente navne som Kate Winslet, Seth Rogen (Wozniak) og Jeff Daniels.

Filmen har været længe undervejs på grund af massive problemer – der er udskiftet både skuespillere, instruktører og sågar filmselskab undervejs.

Filmen får premiere i USA den 9. oktober. Om alt går vel …

Første trailer til Steve Jobs-film